Wilna Snyman se outobiografie het pas weer verskyn, met ‘n nuwe laaste hoofstuk oor haar lewe sedert die eerste publikasie net mooi tien jaar gelede. Vandag sê Wilna: “Ek staan elke dag op met die Here in my hart en ’n gebed op my lippe en ek vat die stryd teen meneer Alzheimer aan,” Sy staan so sterk in hierdie stryd dat sy die nuwe hoofstuk op haar rekenaar geskryf het, foto’s uitgesoek het en per e-pos na ons kantoor kon aanstuur. Daarin lys sy onder andere haar prestasies sedert sy ses jaar gelede met “vergeetsiekte” gediagnoseer is. Verstommend!